চট্টগ্রামে একসঙ্গে চারটি বিক্রয়কেন্দ্র চালু করল সনি-স্মার্ট
জাপানের ব্র্যান্ড সনি পণ্যের সমাহার নিয়ে চট্টগ্রামের হালিশহর, আগ্রাবাদ, নিউ মার্কেট ও লালখান বাজারে চারটি বিক্রয়কেন্দ্র চালু করেছে সনি-স্মার্ট।সম্প্রতি সনি ইন্টারন্যাশনাল বাংলাদেশের প্রধান রিকি লুকাস এবং সনি-স্মার্টের পরিচালক তানভীর হোসেন এসব কেন্দ্র উদ্বোধন করেন বলে এক সংবাদ বিজ্ঞপ্তিতে জানানো হয়েছে।এতে বলা হয়, নতুন বিক্রয়কেন্দ্রগুলোতে চাঁদ রাত পর্যন্ত কেনাকাটায় থাকছে ‘স্পিন অ্যান্ড উইন’ অফার, যাতে নিশ্চিত উপহার জেতার সুযোগ থাকছে। মালদ্বীপ ভ্রমণের টিকেট, ১০০ শতাংশ পর্যন্ত ক্যাশব্যাক, ইন্টারকন্টিনেন্টাল ঢাকায় স্টেকেশন সুবিধাসহ অসংখ্য পুরস্কারের মধ্যে যেকোনো একটি জেতা যাবে।
নতুন বিক্রয়কেন্দ্রে জাপানের সনি-ব্রাভিয়া এক্সআর লেটেস্ট ‘এল’ সিরিজ গুগল টিভি, শার্পের রেফ্রিজারেটর, ফ্রিজ, স্মার্ট এলইডি টিভি, ফ্রিজ, ডিপ-ফ্রিজ, এয়ার কন্ডিশনসহ সব ধরনের পণ্য কেনাকাটা করা যাবে।
বিজ্ঞপ্তিতে বলা হয়, সুপার মাইন্ডব্লোয়িং অফারের আওতায় সনির ৪৩ ইঞ্চি ফোরকে অ্যান্ড্রয়েড টিভি পাওয়া যাবে ৫৫ হাজার টাকায় এবং স্মার্ট ব্র্যান্ডের ৪৩ ইঞ্চি অ্যান্ড্রয়েড টিভি পাওয়া যাবে ২৫ হাজার টাকায়।অনুষ্ঠানে উপস্থিত ছিলেন সনি-স্মার্ট পরিচালক তানভীর হোসেন, মহাব্যবস্থাপক ও বিক্রয় বিভাগের প্রধান সারোয়ার জাহান চৌধুরী এবং বিপণন বিভাগের উপ-মহাব্যবস্থাপক আজাদ রহমান।

চাঁদ রাত পর্যন্ত মিলবে ‘স্পিন অ্যান্ড উইন’ অফার।